Autorist  Jüri Toomepuu läks esimest korda vabatahtlikult kommunistide vastu relvaga võitlema Korea sõjas. Viie kuu jooksul ülendanti ta lahingutandril reamehest vanemallohvitseriks. USA ajakirjanduses pälvis ta tähelepanu kui "pataljoni kõige julgem mees", kes tegi rindel 150 luurekäiku, palju nendest vaenlase tagalasse. Lahinguteenete eest anti talle USA Kongressi eriseadusega Ameerika kodakondsus ja ülendati ohvitseriks. Ta läks vabatahtlikult kommunismi vastu võitlema ka Vietnami sõjas, kus tegutses peamiselt lahinglendurina. Teda on autasustatud Erakorraliste Teenuste Risti (USA isikliku vapruse eest antav kõrguselt teine autasu), HõbeTähe (kõrguselt kolmas), 15-ne lennumedali ja Vietnami Palmilehega Gallantsue Ristiga. Ta on sissisõja lahingu- ja staabiohvitseri kvalifikatsiooniga (rohelise bareti kandja) ja vääristatud ka kahe sõja lahingujalaväelase, langevarjuri, vanemlenduri ja "Ranger'i" tunnusmärkidega. Lisaks lahingukogemustele sai Jüri Toomepuu kaitseväelisi teadmisi paljude teaduslike uurimistööde tegemise ja juhendamisega, kui töötas armee ja mereväe operatsioonide uuurimise analüütikuna ja USA armee värbamiskomando uurimistööde ülemana. Ta on avaldanud hulgaliselt teaduslikke töid ja artikleid riigikaitse ja kaitseväe teemadel. Enne Eesti Vabariigi de facto taastamist teenis ta Eesti Vabariigi eksiilvalitsuse sõjaministrina, mil ta aitas taastada Eesti Vabariigi Kaitseliitu.